Ο Βράνκοβιτς όμως, φοβούμενος το μένος του Σουλτάνου σε περίπτωση αποτυχίας, ενημέρωσε το Σουλτάνο για την πρόοδο της χριστιανικής στρατιάς και επίσης εμπόδισε τον Καστριώτη να ενώσει τις δυνάμεις του με τις Ουγγρικές. Φθάνοντας στη Βάρνα οι Ούγγροι ανακάλυψαν πως οι Βενετοί δεν κατάφεραν να περιορίσουν το Μουράτ στην Ασία, ο οποίος είχε έρθει να τους αντιμετωπίσει με τετραπλάσιο στρατό. Στις 10 Νοεμβρίου 1444 έλαβε χώρα η Μάχη της Βάρνας όπου οι οθωμανικές δυνάμεις νίκησαν κατά κράτος τους Ούγγρους, με τον Βλάντισλαβ να πέφτει στο πεδίο της μάχης και τον Ουνυάδη μόλις να καταφέρνει να διαφύγει.